KOMISIJOS REGLAMENTAS (EB) Nr. 228/2006
2006 m. vasario 9 d.
iš dalies keičiantis Reglamentą (EB) Nr. 2257/94, nustatantį bananų kokybės standartus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo (1), ypač į jo 4 straipsnį,
kadangi:
(1)
Komisijos reglamente (EB) Nr. 2257/94 (2) nustatytos išsamios Reglamento (EEB) Nr. 404/93 dėl bananų kokybės standartų taikymo taisyklės.
(2)
Naujausių bananų veislių tyrimų pasekmė - daugelio hibridų sukūrimas. Toks AAA grupei priklausantis hibridas yra veislė Flhorban 920, triploidinis Musa balbisiana X Musa acuminata hibridas. 2004 m. liepos 19 d. Bendrijos augalų veislių tarnybos sprendimu Nr. 13757 šiai veislei suteikta Bendrijos apsauga. Todėl hibridams turėtų būti taikomas Reglamentas (EB) Nr. 2257/94.
(3)
Atsižvelgiant į tų regionų specifines klimato sąlygas, Reglamentu (EB) Nr. 2257/94 leidžiama Maderoje, Azoruose, Algarvėje, Kretoje ir Lakonijoje išaugintais II klasės bananais prekiauti Bendrijoje, net ir tuo atveju, kai jie yra trumpesni kaip 14 cm ilgio. Reikėtų leisti taikyti tą pačią leidžiančią nukrypti nuostatą Kipre išaugintiems bananams, kur klimato sąlygos yra panašios.
(4)
Atsižvelgiant į paklausą Bendrijos rinkoje ir į bananams taikomą Codex Alimentarius Standard (Codex Stan 205-1997), reikėtų numatyti nuostatą, leidžiančią prekiauti pavieniais vaisiais.
(5)
Todėl reikia atitinkamai iš dalies pakeisti Reglamentą (EB) Nr. 2257/94.
(6)
Šiame reglamente numatytos priemonės atitinka Bananų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2257/94 iš dalies keičiamas taip:
1)
I priedas iš dalies keičiamas taip:
a)
i punktas pakeičiamas taip:
„I. PRODUKTO APIBRĖŽTIS
Šie standartai taikomi II priede nurodytiems Musa (AAA) spp., Cavendish ir Gros Michel veislių (kultūrinių veislių) pogrupių bananams ir hibridams, kurie, paruošti ir supakuoti, vartotojams tiekiami švieži. Šie standartai netaikomi plantanams, pramoniniam perdirbimui skirtiems bananams bei figiniams bananams.“;
b)
III punkte ketvirta pastraipa pakeičiama taip:
„Išimties 1 daliai tvarka trumpesniais negu 14 cm bananais, išaugintais Maderoje, Azoruose, Algarvėje, Kretoje, Lakonijoje ir Kipre, gali būti prekiaujama Bendrijoje, bet jie turi priklausyti II klasei.“;
c)
V punkto C punkte pirma pastraipa pakeičiama taip:
„Bananai turi būti pateikiami kekėmis, kekių dalimis arba bent po keturis vaisius. Bananus taip pat galima pateikti pavieniais vaisiais.“;
2)
II priede, ties AAA grupe įterpiama ši eilutė (po Gros Michel pogrupio):
Grupė
Pogrupis
Pagrindinės kultūrinės veislės
(nepilnas sąrašas)
„Hibridai
Flhorban 920“
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2006 m. vasario 9 d.